作者:張碧
標題:鴻溝
內容:毒龍銜日天地昏，八紘靉靆生愁雲。秦園走鹿無藏處，魚蝦舞浪狂鰍鯤，龍蛇膽戰登鴻門。星旗羽鏃強者尊，項莊憤氣吐不得，亞父鬥聲天上聞。玉光墮地驚昆侖，蛇枯老媼啼淚痕，星曹定秤秤王孫。項籍骨輕迷精魂，吳娃捧酒橫秋波，霜天月照空城壘。力拔山兮忽到此，三尺霜鳴金匣裡，神光一掉八千里。漢皇驟馬意氣生，